เขมรห้ามแล้ว นทท.จาก 6 ประเทศ หลังพบติดเชื้อโควิดฯเพิ่มเป็น 12 คน 
ผกก.ตม.ปอยเปต เผยตัวเลขผู้ติดเชื้อโควิด-19 ในกัมพูชา พบแล้ว 12 ราย เป็นชาวเขมร 4 ราย ที่เหลือเป็นต่างชาติ เริ่มมาตรการเข้ม ห้ามนทท.จากอิตาลี เยอรมนีฝรั่งเศสสเปน อิหร่าน สหรัฐฯ เข้าประเทศเวลา 10.00 น. วันที่ 16 มี.ค. 63 ที่จุดคัดกรองและจุดตรวจบุคคลประจำยานพาหนะ ด่าน ตม.อรัญประเทศ จุดผ่านแดนถาวรบ้านคลองลึก อ.อรัญประเทศ จ.สระแก้ว นายสวนิต สุริยกุล ณ อยุธยา นายอำเภออรัญประเทศ ได้เดินทางตรวจเยี่ยมการปฏิบัติในการตรวจคัดกรองนักท่องเที่ยวที่เดินทางเข้าประเทศไทย เพื่อป้องกันและสกัดกั้นไวรัสโควิด-19 ของชุดปฏิบัติการร่วมฯ ตามนโยบายเข้มของนายวรพันธุ์ สุวัณณุสส์ ผวจ.สระแก้วต่อมา พ.ต.อ.อาทิตย์ ยาแก้ว ผกก.ตม.จว.สระแก้ว ได้รับการแจ้งประสานจาก พ.ต.อ.อี จำเริญ ผกก.ตม.ปอยเปต ประเทศกัมพูชา ว่าตั้งแต่วันที่ 17 มี.ค. 63 ประเทศกัมพูชาจะไม่อนุญาตให้นักท่องเที่ยว 6 ประเทศเดินทางเข้ากัมพูชาเพื่อป้องกันเชื้อโควิด-19 ประกอบด้วย 1.ฝรั่งเศส 2.เยอรมนี 3.สเปน 4.อิตาลี 5.สหรัฐอเมริกา และ 6.อิหร่านทั้งนี้ ผกก.ตม.ปอยเปต เปิดเผยว่า ขณะนี้ประเทศกัมพูชาพบมีผู้ติดเชื้อโควิด-19 ในกัมพูชา รวมเป็น 12 คน โดยมีคนกัมพูชาติดเชื้อโควิด-19 จำนวน 4 คน โดยแยกเป็นชาวกัมพูชาติดในประเทศ 1 คน เป็นชาวกัมพูชาที่เดินทางกลับมาจากฝรั่งเศส 1 คน และอีก 2 คน เป็นชาวกัมพูชานับถือศาสนาอิสลามเดินทางกลับมาจากประเทศมาเลเซีย นอกนั้นเป็นชาวต่างชาติเนื่องจากประเทศกัมพูชาพบผู้ติดเชื้อโควิด-19 เพิ่มขึ้น รัฐบาลกัมพูชาจึงวางมาตรการเข้มเพื่อป้องกันไม่ให้เกิดการระบาดในกัมพูชา และได้ประกาศตั้งแต่วันที่ 17 มี.ค. 63 ห้ามนักท่องเที่ยวจาก 6 สัญชาติเข้าประเทศกัมพูชาเป็นการชั่วคราว.
ผกก.ตม.ปอยเปต เผยตัวเลขผู้ติดเชื้อโควิด-19 ในกัมพูชา พบแล้ว 12 ราย เป็นชาวเขมร 4 ราย ที่เหลือเป็นต่างชาติ เริ่มมาตรการเข้ม ห้ามนทท.จากอิตาลี เยอรมนี ฝรั่งเศส สเปน อิหร่าน สหรัฐฯ เข้าประเทศ 
โควิด-19,ไวรัสโคโรนา,ไวรัสโคโรน่า,โควิด-19 เขมร,เขมรห้ามนักท่องเที่ยว,เขมรห้ามเข้าประเทศ,เขมรติดเชื้อโควิด-19,ข่าวทั่วไป